《温泉》
宋代·喻良能

招提閟林麓，栋宇压江郊。
来作温泉浴，如逢痒处搔。
彩衣临砌槛，华发对尊匏。
一笑凉风起，红欹荔子梢。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。